Il-Milied nafuh bħala żmien li jgħaqqad familji flimkien, fejn ħbieb li forsi ilhom ma jiltaqgħu jippjanaw xi ħarġa, u żmien fejn dak li jkun ikolu ftit ħin ta' mistrieħ. Issa dan iż-żmien ta' festi qed iservi wkoll bħala mezz kif wieħed jersaq viċin tax-Xjenza, permezz ta' workshops u spettakli ġodda fiċ-ċentru Esplora li qed ikunu offruti fi tmiem il-ġimgħa sa Jum il-Milied.